জ্যাক হবস অসুস্থতার কারণে খেলতে পারেননি। ইংল্যান্ড দল টসে জয়লাভ করে। হার্বার্ট সাটক্লিফ ও চার্লি হলোস ব্যাটিং উদ্বোধনে নামেন। কনস্ট্যান্টাইন, গ্রিফিথ ও ফ্রান্সিস - এ তিনজন ওয়েস্ট ইন্ডিয়ান ফাস্ট বোলারের পাশাপাশি ব্রাউন স্বাগতিকদের অস্বস্তির কারণ হয়ে দাঁড়ান। নিয়মিতভাবে উইকেট পতন ঘটতে থাকে। তবে, রান খুবই দ্রুতগতিতে সংগৃহীত হচ্ছিল। আর্নেস্ট টিল্ডসলে ১২২ ও অধিনায়ক পার্সি চ্যাপম্যান ৫০ রান তুললে প্রথম দিন শেষে ইংল্যান্ড দল ৩৮২/৮ রান তুলে। কনস্ট্যান্টাইন ৪/৮২ করেন। দ্বিতীয় দিন সকালে খুব দ্রুত ইনিংস শেষ হয়। ওয়েস্ট ইন্ডিজের পক্ষে মার্টিন ও চ্যালেনর মধ্যাহ্নভোজনের বিরতিতে কোন উইকেটের পতন ছাড়াই ৭০ রানের জুটি গড়েন। এ জুটি ৮৬ রান তুলে মরিস টেটের বলে মার্টিন ৪৪ রানে বিদায় নেন। এরপর মাত্র ১০ রানের ব্যবধানে পাঁচ উইকেটের পতন ঘটে। নুনেস ৩৭ রান করেন। ভ্যালেন্স জাপ ও টিচ ফ্রিম্যান দুই ঘন্টায় শেষ পাঁচ উইকেট ভাগাভাগি করে নেন। ফলো-অনের কবলে পড়ে ওয়েস্ট ইন্ডিজ দল। দ্বিতীয় ইনিংসে দলের অবস্থা আরও নাজুক পর্যায়ে উপনীত হয়। দ্বিতীয় দিন শেষে মাত্র ৪৪ রানে প্রথম ছয় উইকেট হারায় তারা। চূড়ান্ত দিন সকালে ৯০ মিনিট খেলা হয়। স্মল ৫২ ও ব্রাউন ৪৪ রান তুলে ১৬৬ রানে গুটিয়ে যায় সফরকারী দল।

প্রথম টেস্ট, লর্ডস, ২৩-২৬ জুন, ১৯২৮
টেস্ট খেলা
অন্যান্য খেলা
প্রেক্ষাপট